מייטלנד וורד

אשלי מייטלנד וולקוס (באנגלית: Ashley Maitland Welkos; נולדה ב-3 בפברואר 1977), המוכרת בשם הבמה "מייטלנד וורד" ("Maitland Ward"), היא שחקנית פורנוגרפיה ודוגמנית אמריקאית.

בין 1994 ל-2007, וורד הופיעה בסדרות טלוויזיה במיינסטרים. ב-2019, היא עברה אל תעשיית הפורנוגרפיה.

ביוגרפיה 
אשלי מייטלנד וולקוס נולדה ב-3 בפברואר 1977 בעיר לונג ביץ' שבמחוז לוס אנג'לס במדינת קליפורינה. בין 1994 ל-1996, כשהייתה בת 16 ועוד למדה בכיתה י' בתיכון, וולקוס הופיעה בסדרת אופרת הסבון "היפים והאמיצים" בדמותה של ג'סיקה פורסטר. לאחר מכן, היא זכתה לתפקידי אורח בקומדיות המצבים "USA High" ו"שפץ ביתך" וכן הופיעה בסרט הטלוויזיה "להרוג את מר גריפין".

ב-1998, וולקוס הצטרפה כשחקנית ראשית לסדרת ההתבגרות "ילד פוגש עולם" בעונתה השישית. וולקוס גילמה את רייצ'ל מקוויגר, חברתו לספסל הלימודים של קורי במעלליו בקולג', והמשיכה בתפקיד זה עד לתום הסדרה ב-2000. וולקוס לא הצליחה למנף את הופעתה להצלחה בשנים שחלפו, ועד ל-2007 היא הופיעה, פרט להופעות אורח בסדרות קטנות שונות, בסרטים "Dish Dogs" מ-2000 ו"לבנבנות" מ-2004.

לאחר פרישתה ממשחק, וולקוס החלה לעסוק בקוספליי והופיעה בכנסי קומיקס. התחפושת הראשונה שלה הייתה של הנסיכה ליאה בביקיני כמחווה להופעתה של קארי פישר בסרט "מלחמת הכוכבים - פרק 6: שובו של הג'דיי", ולאחר מכן היא הופיעה גם בדמות ג'סיקה 6 מהרומן "Logan's Run" ורד סונג'ה. הופעות אלו הפכו אותה לסמל מין, והיא זכתה לפופולריות רבה. ב-2013, וולקוס החלה לפרסם תמונות עירום וטופלס שלה ברשתות החברתיות "Instagram" ו-"Snapchat" וקיבלה עוקבים רבים.

ב-2019, וולקוס הודיעה כי תחל להופיע כשחקנית בתעשיית הפורנוגרפיה תחת שם הבמה "מייטלנד וורד". את המעבר היא החליטה לעשות בעקבות פנייה משחקנית ובמאית הפורנוגרפיה קיידן קרוס. הצגת הבכורה שלה הייתה בסרט "Drive" של האתר Deeper, ולאחריו היא המשיכה להופעות נוספות באתרים שונים באמצעות הסוכנות "Society 15". התקשורת כינתה את מהלכה "שינוי קריירה דרסטי", אך וורד ציינה כי מבחינתה מדובר במהלך עסקי נבון שיחשוף אותה לקהל חדש של מעריצים.

פילמוגרפיה

מיינסטרים

פורנוגרפיה

קישורים חיצוניים

הערות שוליים 

שחקניות פורנוגרפיה אמריקאיות
שחקניות קולנוע וטלוויזיה אמריקאיות
שחקני פורנוגרפיה אמריקאים
שחקני קולנוע וטלוויזיה אמריקאים
דוגמניות אמריקאיות
דוגמנים אמריקאים
אמריקאיות שנולדו ב-1977
אמריקאים שנולדו ב-1977